ddrg/super_eurlex huggingface dataset:
Forslag til Rådets forordning (EF) om ændring af forordning (EØF) nr. 2389/89 om de almindelige regler for vinstoksorternes klassificering (97/C 269/07) KOM(97) 415 endelig udg.

(Forelagt af Kommissionen den 25. juli 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) Nr. . . ./97, særlig artikel 13, stk. 1, og

ud fra følgende betragtninger:

Artikel 6, stk. 2, i forordning (EØF) nr. 822/87 er blevet ændret, således at medlemsstaterne kan godkende nyplantning på arealer, der er bestemt til dyrkning af vinstokke til produktion af podekviste; alle de sorter, der er omfattet af klassificeringen af vinstoksorter, kan plantes på disse arealer, således at planteskolerne kan råde over alle de sorter, der forhandles, og at det undgås, at sygdomme spredes ved transport mellem forskellige regioner;

medlemsstaterne kan på grund af deres særlige karakteristika klassificere vinstokke til produktion af podekviste for hele deres landområde eller kun for visse administrative enheder -

UDSTEDT FØLGENDE FORORDNING:

Artikel 1

I forordning (EØF) nr. 2389/89 foretages følgende ændringer:

1) I artikel 2, stk. 2, i forordning (EØF) nr. 2389/89 indsættes litra e):

»e) vinstoksort til produktion af podekviste: en vinstoksort, der dyrkes til produktion af vinstokkens vegetative formeringsmateriale og udgør den del af vinstokken, der ligger over jorden.«

2) I artikel 3 indsættes stk. 3:

»3. Vinstoksorterne til produktion af podekviste er de samme som de sorter til persning og sorter til spisebrug, der er fastsat for hver af de fastsatte administrative enheder eller dele af sådanne, jf. artikel 3, stk. 1. Hver enkelt medlemsstat bestemmer og klassificerer de vinstoksorter til produktion af podekviste, den godkender for hver af de administrative enheder eller dele af disse, der er nævnt i stk. 1.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT L 84 af 27. 3. 1987, s. 1.
Forslag til Rådets forordning (EF) om ændring af forordning (EØF) nr. 1323/90 om indførelse af en særlig støtte til fåre- og gedeopdræt i visse ugunstigt stillede områder i Fællesskabet (97/C 264/05) KOM(97) 407 endelig udg. - 97/0210(CNS)

(Forelagt af Kommissionen den 25. juli 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

EF-markedet for mejeriprodukter fremstillet af mælk fra får til mælkeproduktion samt geder er for tiden præget af et prisfald, og denne situation varer måske ved på mellemlang sigt;

denne situation får negative følger for de pågældende producenters indkomster; indkomstnedgangen kan få yderst ugunstige følger for producenter af får til mælkeproduktion og geder i ugunstigt stillede områder som omhandlet i Rådets forordning (EF) nr. 950/97 af 20. maj 1997 om forbedring af landbrugsstrukturernes effektivitet (1), hvor der næppe findes alternativer til fåre- og gedeproduktion af de nuværende malkeracer; der bør derfor for disse områder indføres en godtgørelse for nævnte producenter i form af en forhøjelse fra 70 % til 90 % af den andel, de får af den særlige støtte for fåre- og gedeopdræt, der ydes for moderfår til andet end mælkeproduktion i visse af Fællesskabets ugunstigt stillede områder, jf. Rådets forordning (EØF) nr. 1323/90 (2), senest ændret ved forordning (EF) nr. 40/96 (3) -

UDSTEDT FØLGENDE FORORDNING:

Artikel 1

I forordning (EØF) nr. 1323/90 foretages følgende ændringer:

- i artikel 1, stk. 1, andet led, ændres »4,589 ECU« til »5,977 ECU«

- i artikel 1, stk. 1, tredje led, ændres »4,589 ECU« til »5,977 ECU«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra begyndelsen af produktionsåret 1998.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 142 af 2. 6. 1997, s. 1.

(2) EFT nr. L 132 af 23. 5. 1990, s. 17.

(3) EFT nr. L 10 af 13. 1. 1996, s. 6.
Ændret forslag til Europa-Parlamentets og Rådets afgørelse om femte rammeprogram for Det Europæiske Fællesskabs indsats inden for forskning, teknologisk udvikling og demonstration (1998-2002) (1) (97/C 291/10) (EØS-relevant tekst) KOM(97) 439 endelig udg. - 97/0119(COD)

(Forelagt af Kommissionen i henhold til EF-traktatens artikel 189 A, stk. 2, og til Euratom-traktatens artikel 119, stk. 2, den 11. august 1997)

Kommissionen forelagde den 30. april 1997 (EFT 97/C 173/11 - KOM(97) 142 endelig udg. - 97/0119 COD) et forslag til afgørelse om det femte FTU-rammeprogram for Det Europæiske Fællesskab. I forslaget til afgørelse mangler de finansielle oplysninger. I overensstemmelse med retningslinjerne, som er fastlagt i Agenda 2000 suppleres Kommissionens forslag således:

1) De kantede parenteser i artikel 2, stk. 1, erstattes af tallet »14 833«.

2) Bilag III erstattes af følgende:

»BILAG III

FEMTE RAMMEPROGRAM (1998-2002)

>TABELPOSITION>

«

(1) EFT C 173 af 7. 6. 1997, s. 10.
Forslag til Rådets forordning (EF) om ændring af forordning (EØF) nr. 1442/88 om ydelse for produktionsårene 1988/89 til 1997/98 af præmier for endelig nedlæggelse af vinarealer (97/C 312/11) KOM(97) 423 endelig udg. - 97/0226(CNS)

(Forelagt af Kommissionen den 4. september 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Loftet på 25 000 ha, som er fastsat for hvert af de to sidste produktionsår, jf. artikel 1, stk. 1, andet afsnit, litra a), i Rådets forordning (EØF) nr. 1442/88 (1), vil ikke blive nået, fordi nogle medlemsstater har givet afkald på at anvende ordningen, mens andre kun har anvendt den i meget begrænset omfang;

det antal hektar (50 ha), som Tyskland fik tildelt, har vist sig at være alt for lille, hvilket gør det vanskeligt at foretage en fordeling, som svarer til de forskellige vindyrkningsområders behov; det vil derfor være hensigtsmæssigt at forhøje antallet af hektar og dermed gøre det muligt at nå de i ordningen fastsatte mål -

UDSTEDT FØLGENDE FORORDNING:

Artikel 1

I artikel 1, stk. 1, andet afsnit, litra a), i forordning (EØF) nr. 1442/88: tallet »13 000« vedrørende Spanien ændres til »12 050«, og tallet »50« vedrørende Tyskland ændres til »1 000«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT L 132 af 28. 5. 1988, s. 3, senest ændret ved forordning (EF) nr. 534/97 (EFT L 83 af 25. 3. 1997, s. 2).
Ændret forslag til Rådets afgørelse om det femte rammeprogram for Det Europæiske Atomenergifællesskabs (Euratom) indsats inden for forskning og uddannelse (1998-2002) (1) (97/C 291/11) (EØS-relevant tekst) KOM(97) 439 endelig udg. - 97/0120(CNS)

(Forelagt af Kommissionen i henhold til EF-traktatens artikel 189 A, stk. 2, og til Euratom-traktatens artikel 119, stk. 2, den 11. august 1997)

Kommissionen forelagde den 30. april 1997 (EFT 97/C 173/12 - KOM(97) 142 endelig udg. - 97/0120 CNS) et forslag til afgørelse om det femte forskningsrammeprogram for Det Europæiske Atomenergifællesskab. I forslaget til afgørelse mangler de finansielle oplysninger. I overensstemmelse med retningslinjerne, som er fastlagt i Agenda 2000, suppleres Kommissionens forslag således:

1) De kantede parenteser i artikel 2, stk. 1, erstattes af tallet»1 467«.

2) De kantede parenteser i fodnote 10 erstattes af tallet »326«.

(1) EFT C 173 af 7. 6. 1997, s. 30.
Forslag til Europa-Parlamentets og Rådets beslutning om ændring af beslutning 92/481/EØF af 22. september 1992 om vedtagelse af en handlingsplan for udveksling mellem medlemsstaternes forvaltninger af nationale embedsmænd, der har til opgave at gennemføre de EF-forskrifter, som er nødvendige for virkeliggørelsen af det indre marked (KAROLUS-programmet) (97/C 274/11) KOM(97) 393 endelig udg. - 97/0214(COD)

(Forelagt af Kommissionen den 24. juli 1997)

PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg,

under henvisning til udtalelse fra Regionsudvalget,

i henhold til fremgangsmåden i traktatens artikel 189 B, og

ud fra følgende betragtninger:

KAROLUS-programmet, der blev vedtaget ved Rådets beslutning af 22. september 1992 nr. 92/481/EØF, udløber den 31. december 1997;

det er påvist, at programmet er af interesse for styrkelsen af samarbejdet mellem medlemsstaterne gennem udveksling af erfaringer vedrørende gennemførelsen af de EF-forskrifter, som er nødvendige for virkeliggørelsen af det indre marked;

programmet bør forlænges for to år, indtil der er udarbejdet forslag til et nyt program efter dybtgående høringer;

programmet bør åbnes for deltagelse af de associerede lande i Mellem- og Østeuropa i overensstemmelse med de betingelser, der er fastsat i Europa-aftalerne eller i tillægsprotokollerne til associeringsaftalerne vedrørende deltagelse i EF-programmerne;

programmet bør åbnes for deltagelse af de EFTA-lande, der er medlemmer af EØS, samt af Cypern på grundlag af tillægsbevillinger ifølge samme regler som dem, der gælder for de EFTA-lande, der er medlemmer af EØS, i overensstemmelse med de fremgangsmåder, der aftales med dette land, idet de nærmere bestemmelser for deltagelse vil blive fastsat på et passende tidspunkt af de berørte parter;

forlængelsen kan ske inden for den beløbsramme, der blev skønnet nødvendig i artikel 11 beslutning 92/481/EØF -

VEDTAGET FØLGENDE BESLUTNING:

Artikel 1

I beslutning 92/481/EØF foretages følgende ændringer:

1) Stk. 1 i artikel 11 affattes således:

»1. Programmet har en varighed på syv år, og det gennemføres fra begyndelsen af regnskabsåret 1993.«

2) Følgende artikel 11a indsættes:

»Artikel 11a

Programmet er åbent for deltagelse af de associerede lande i Mellem- og Østeuropa i overensstemmelse med de betingelser, der er fastsat i Europa-aftalerne eller i tillægsprotokollerne til associeringsaftalerne vedrørende deltagelse i EF-programmerne.

Programmet er åbent for deltagelse af de EFTA-lande, der er medlemmer af EØS, samt af Cypern på grundlag af tillægsbevillinger ifølge samme regler som dem, der gælder for de EFTA-lande, der er medlemmer af EØS, i overensstemmelse med de fremgangsmåder, der aftales med dette land.

Nærmere bestemmelser for denne deltagelse vil blive fastsat på et passende tidspunkt af de berørte parter.«

Artikel 2

Denne beslutning er rettet til medlemsstaterne.
Forslag til Europa-Parlamentets og Rådets beslutning om ændring af beslutning af 19. december 1996 om vedtagelse af et handlingsprogram for toldvæsenet i EF (»Told 2000«) (97/C 310/03) KOM(97) 433 endelig udg. - 97/0228(COD)

(Forelagt af Kommissionen den 4. september 1997)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelsen af Det Europæiske Fællesskab, særlig artikel 100 A,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

(1) I Europa-Parlamentets og Rådets beslutning af 19. december 1996 om vedtagelse af et handlingsprogram for toldvæsenet i EF (»Told 2000«) (1) fastslås det, at indførelse af edb-behandling af toldprocedurer og toldkontrol er af yderste vigtighed for forvaltningen af toldunionen som led i det indre marked;

(2) den pågældende beslutning om Told 2000 pålægger Fællesskabet og medlemsstaterne en forpligtelse til hurtigt muligt i højere grad at anvende og at udbrede edb-behandling, herunder også anvendelsen af den mest moderne datakommunikationsteknik, således at Fællesskabets toldadministrationer bliver i stand til at fungere lige så effektivt og ydedygtigt som en enkelt administration;

(3) som led i IDA-programmet, der blev indført ved Rådets afgørelse af 6. november 1995 om fællesskabsstøtte til telematisk dataudveksling mellem administrationerne i Fællesskabet (IDA) (2), er der bl.a. fastsat finansiering af datakommunikationsprojekter i toldsektoren; dette program udløber den 31. december 1997;

(4) i forbindelse med vedtagelsen af budgettet for 1997 samlede budgetmyndigheden alle foranstaltningerne vedrørende Told 2000, herunder også edb-foranstaltningerne for toldvæsenet i EF, under budgetkonto B5-303 (»Told 2000«) for Kommissionen;

(5) den bedst egnede finansieringsramme for datakommunikationssystemerne i toldsektoren er Told 2000-programmet;

(6) Europa-Parlamentets og Rådets beslutning af 19. december 1996 bør ændres i overensstemmelse hermed -

VEDTAGET FØLGENDE BESLUTNING:

Artikel 1

I beslutning nr. 210/97/EF foretages følgende ændringer:

1) Artikel 18, stk. 1, første afsnit, affattes således:

»Uden at dette berører de foranstaltninger, som finansieres over andre fællesskabsprogrammer, fastsættes finansieringsrammen for gennemførelsen af dette handlingsprogram for perioden fra den 1. januar 1996 til den 31. december 2000 til 85 mio ECU; dette beløb fordeles som vist i bilaget.«

2) Bilaget erstattes med nedenstående bilag:

»>TABELPOSITION>«

Artikel 2

Denne beslutning er rettet til medlemsstaterne.

(1) Beslutning nr. 210/97/EF (EFT L 33 af 4. 2. 1997, s. 24).

(2) Afgørelse 95/468/EF (EFT L 269 af 11. 11. 1995, s. 23).
Forslag til Rådets beslutning om ændring af beslutning 96/411/EF om forbedring af Fællesskabets landbrugsstatistik (97/C 337/14) KOM(97) 482 endelig udg. - 97/0245(CNS)

(Forelagt af Kommissionen den 6. oktober 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Rådets beslutning 96/411/EF af 25. juni 1996 vedrørende forbedringen af Fællesskabets landbrugsstatistik (1) forudser fremsendelse af rapporter, på den ene side fra medlemsstaterne til Kommissionen og på den anden side fra Kommissionen til Europa-Parlamentet og Rådet;

tidsfristerne for fremsendelse af disse rapporter har vist sig at være for stive i forhold til de erfaringer, der har kunnet indvindes;

det er derfor nødvendigt at udskyde de forudsete indsendelsesdatoer og at indføre mere fleksible tidsfrister -

VEDTAGET FØLGENDE BESLUTNING:

Artikel 1

I beslutning 96/411/EF foretages følgende ændringer:

1) I artikel 5 ændres datoen »den 31. marts« til »den 31. juli«.

2) I artikel 11 ændres årstallet »1997« til »1999«.

Artikel 2

Denne beslutning er rettet til medlemsstaterne.

(1) EFT L 162 af 1. 7. 1996, s. 14.
Forslag til Rådets forordning (EF) om forlængelse af gyldighedsperioden for programmet til fremme af det internationale energisamarbejde - Synergy-programmet fastsat ved Rådets forordning (EF) nr. 701/97 (97/C 337/13) (EØS-relevant tekst) KOM(97) 488 endelig udg. - 97/0251(CNS)

(Forelagt af Kommissionen den 2. oktober 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 235,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

I henhold til Rådets forordning (EF) nr. 701/97 af 14. april 1997 om vedtagelse af et program til fremme af det internationale energisamarbejde - Synergy-programmet (1), særlig artikel 3, gennemføres Synergy-programmet fra 1. januar 1997 til 31. december 1997;

i en erklæring knyttet til Rådets mødeprotokol fastslås det, at hvis det ikke er muligt at vedtage et energirammeprogram som omhandlet i forordningens artikel 3, stk. 3, inden udgangen af 1997, vil Rådet på et passende tidspunkt træffe afgørelse om, hvorvidt gyldighedsperioden for Synergy-programmet skal forlænges;

i Kommissionens meddelelse med titlen »Samlet oversigt over energipolitik og energiforanstaltninger« konkluderes det, at det er nødvendigt at forbedre gennemsigtigheden i Fællesskabets energipolitik; den udgør et første skridt i retning af et forslag til et energirammeprogram;

i konklusionerne fra Rådets formandskab af 27. maj 1997 gav Rådet Kommissionen sin støtte til at fortsætte sine analyser med henblik på udformning af et flerårigt program, der omfatter alle Fællesskabets foranstaltninger på energiområdet, og fremlæggelse af forslag på grundlag af traktaterne og fordelingen af ansvarsområder inden udgangen af 1997;

det er nødvendigt som overgangsforanstaltning at forlænge gyldighedsperioden for Synergy-programmet med et år, indtil det kan indgå i det nye energirammeprogram;

denne forordning har ingen anden hjemmel end EF-traktatens artikel 235 -

UDSTEDT FØLGENDE FORORDNING:

Eneste artikel

1. Gyldighedsperioden for bestemmelserne i forordning (EF) nr. 701/97 om vedtagelse af et program til fremme af det internationale energisamarbejde - Synergy-programmet, der løber frem til 31. december 1997, forlænges med et år, dvs. fra 1. januar 1998 til 31. december 1998.

2. Budgetmyndigheden fastlægger bevillingerne for 1998 under hensyn til de finansielle overslag og budgetdisciplinen.

3. Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT L 104 af 22. 4. 1997, s. 1.
KOMMISSIONEN FOR DE EUROPÆISKE FÆLLESSKABER 
Bruxelles, den 29.09.1997 
KOM(97) 467 endelig udg. 
96/0195 (COD) 
UDTALELSE FRA KOMMISSIONEN 
i henhold til EF-traktatens artikel 189 B, stk. 2, litra d), 
om Europa-Parlamentets ændringerne til Rådets fælles holdning til 
forslag til 
EUROPA-PARLAMENTETS OG RÅDETS DIREKTIV 
om tredje ændring af direktiv 88/344/EØF 
om indbyrdes tilnærmelse af medlemsstaternes lovgivning 
om ekstraktionsmidler anvendt ved fremstilling af 
levnedsmidler og levnedsmiddelingredienser 
OM ÆNDRING AF KOMMISSIONENS FORSLAG 
i henhold til EF-traktatens artikel 189 A, stk. 2 

BEGRUNDELSE 
Kommissionens forslag om tredje ændring af direktiv 88/344/EØF om indbyrdes 
tilnærmelse af medlemsstaternes lovgivning om ekstraktionsmidler anvendt ved 
fremstilling af levnedsmidler og levnedsmiddelingredienser blev godkendt som sådant 
af Europa-Parlamentet uden debat ved førstebehandlingen. 
I miljøudvalget blev der imidlertid senere forelagt tre ensartede ændringsforslag med 
henblik på andenbehandlingen, og disse forslag blev indarbejdet i en ny betragtning 
nr. la. 
Denne betragtning henviser til den specifikke benyttelse af det nye foreslåede 
ekstraktionsmiddel, til den minimale restmængde i levnedsmidler (0,02 mg/kg) og til 
det forhold, at brugen under de nævnte omstændigheder ikke har nogen indvirkning 
på den globale opvarmning af atmosfæren. 
Ved gennemgangen af den fælles holdning under andenbehandlingen accepterede 
Kommissionen Parlamentets ændringsforslag. 
Kommissionen har besluttet at ændre ovennævnte forslag i henhold til EF-traktatens 
artikel 189 A, stk. 2. 
I følgende tekst til det ændrede forslag er der taget hensyn til denne beslutning. 
EFTnr.C 157 af 24.5.1997. 
ÆNDRET FORSLAG TIL 
Europa-Parlamentets og Rådets direktiv 
om tredje ændring af direktiv 88/344/pØF 
om indbyrdes tilnærmelse af medlemsstaternes lovgivning 
om ekstraktionsmidler anvendt ved fremstilling af 
levnedsmidler og levnedsmiddelingredienser 
Fælles holdning 
BETRAGTNINGER Ændret forslag 
BETRAGTNINGER 
i kraft af den videnskabelige udvikling i kraft af den videnskabelige udvikling 
ny betragtning 
3a 
de ændringer, der er nødvendige dette nye ekstraktionsmiddel, 1,1,1,2-
tetrafluorethan, benyttes udelukkende til 
ekstraktion af aromastoffer, og 
restmængden i levnedsmidler overstiger 
ikke 0,02 mg/kg; med forbehold af denne 
restmængde genindvindes 
ekstraktionsmidlet fuldstændigt, og 
brugen af dette har under disse 
omstændigheder ingen indvirkning på 
den globale opvarmning af atmosfæren; 
de ændringer, der er nødvendige 

ISSN 0254-1459 
KOM(97) 467 endelig udg. 
DOKUMENTER 
DA 03 10 14 
Katalognummer : CB-CO-97-481-DA-C 
ISBN 92-78-24949-1 
Kontoret for De Europæiske Fællesskabers Officielle Publikationer 
L-2985 Luxembourg 
4~
Forslag til Rådets forordning (EF) om ændring af forordning (EØF) nr. 805/68 om den fælles markedsordning for oksekød (97/C 338/11) KOM(97) 461 endelig udg. - 97/0240(CNS)

(Forelagt af Kommissionen den 23. september 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Artikel 4i i Rådets forordning (EØF) nr. 805/68 (1), som senest ændret ved forordning (EF) nr. 2222/96 (2), indfører en præmie for tidlig markedsføring af kalve; for at tage hensyn til de højere omkostninger som følge af, at slagtekroppe af kalve på eller under 120 kg normalt ikke bringes på markedet, har Kommissionen differentieret præmiens størrelse på overgangsbasis;

det forekommer hensigtsmæssigt at tillade Kommissionen at træffe beslutning om en mulig forlængelse af en sådan differentiering, indtil anvendelsen af præmien for tidlig markedsføring ophører -

UDSTEDT FØLGENDE FORORDNING:

Artikel 1

I forordning (EØF) nr. 805/68, artikel 4i, stk. 5, affattes fjerde led således:

»- fastsætter Kommissionen størrelsen, eller om relevant størrelserne, af præmien for tidlig markedsføring således, at den giver mulighed for at slagte et tilstrækkeligt stort antal kalve i forhold til markedsbehovet.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT L 148 af 28. 6. 1968, s. 24.

(2) EFT L 296 af 18. 11. 1996, s. 50.